b'\n_START_ARTICLE_\nARA Independencia\n_START_SECTION_\nPalvelus\n_START_PARAGRAPH_\nWarriorin alkuper\xc3\xa4isen\xc3\xa4 nimen\xc3\xa4 oli Brave, kun rakennusty\xc3\xb6t Harland and Wolffin telakalla Belfastissa Pohjois-Irlannissa aloitettiin. Alus oli suunniteltu palvelemaan Intian valtamerell\xc3\xa4, joten sen kansille sijoitettuihin j\xc3\xa4rjestelmiin ei asennettu l\xc3\xa4mmittimi\xc3\xa4. Alus laskettiin vesille 20. toukokuuta 1944 ja se valmistui 24. tammikuuta 1946.\n_START_SECTION_\nKanadan laivastossa\n_START_PARAGRAPH_\nAlus siirrettiin valmistuessaan Kanadan laivastolle nimell\xc3\xa4 Warrior. Kanadan laivasto totesi 1947 l\xc3\xa4mmittimien puuttumisen ongelmalliseksi Pohjois-Atlantilla. Kanada ilmoitti aluksen olevan sopimaton heille pyyt\xc3\xa4en paremmin laivastolleen sopivaa Majestic-luokan lentotukialusta Magnificentia.\n_START_SECTION_\nBritannian kuninkaallisessa laivastossa\n_START_PARAGRAPH_\nWarrior palautettiin Kuninkaalliselle laivastolle ja se otettiin palvelukseen 23. maaliskuuta 1948 samalla nimell\xc3\xa4. Alus siirrettiin telakalle Devonportiin, miss\xc3\xa4 sen lentokannelle asennettiin kumikate, jotta aluksella voitiin testata laskutelinett\xc3\xb6mien koneiden k\xc3\xa4ytt\xc3\xb6\xc3\xa4. Laskutelinett\xc3\xb6m\xc3\xa4n\xc3\xa4 koneena k\xc3\xa4ytettiin De Havilland Sea Vampirea. Testit olivat onnistuneet, mutta sit\xc3\xa4 ei siirretty palvelusk\xc3\xa4ytt\xc3\xb6\xc3\xb6n._NEWLINE_Alus sijoitettiin syyskuussa 1949 reserviin, josta se palasi palvelukseen kes\xc3\xa4kuussa 1950 kuljettamaan joukkoja ja kalustoa Korean sotaan. Alus vietti p\xc3\xa4\xc3\xa4osan vuosista 1952-1953 Devonportissa telakalla, mink\xc3\xa4 j\xc3\xa4lkeen se palasi palvelukseen. Alus siirrettiin 14. joulukuuta 1954 uudestaan huoltoon, jossa alukselle asennettiin viistolentokansi testausta varten._NEWLINE_Warrior osallistui brittien ensimm\xc3\xa4iseen vetupommikokeeseen operaatio Grappleen, miss\xc3\xa4 sen kannella oli kourallinen helikoptereita sek\xc3\xa4 Grumman Avenger As.4 koneita. Koneiden tarkoituksena oli ker\xc3\xa4t\xc3\xa4 n\xc3\xa4ytteit\xc3\xa4. Operaation p\xc3\xa4\xc3\xa4tytty\xc3\xa4 kalusto upotettiin saastuneina mereen. Paluumatkalla alus poikkesi Argentiinaan, jossa aluksen toimintaa esiteltiin Argentiinan laivastolle._NEWLINE_Alus poistettiin 1958 palveluksesta ja se asetettiin myyntiin. Alus myytiin 4. hein\xc3\xa4kuuta 1958 Argentiinalle. Alus siirrettiin 24. hein\xc3\xa4kuuta Portsmouthiin telakalle huoltoon ja se nimettiin Independenciaksi.\n_START_SECTION_\nPalvelus Argentiinan laivastossa\n_START_PARAGRAPH_\nArgentiinan hallitus osti 4. hein\xc3\xa4kuuta 1958 Warriorin Britanniasta. Osa aluksen hinnasta katettiin taistelulaivojen Moreno ja Rivadavia sek\xc3\xa4 panssariristeilij\xc3\xa4 Pueyrredonin myynnist\xc3\xa4 saaduilla varoilla. Alus siirrettiin 24. hein\xc3\xa4kuuta Portsmouthiin telakalle huollettavaksi ja se nimettiin 6. elokuuta Independenciaksi. Syyskuussa 26 upseeria ja 300 miehist\xc3\xb6nj\xc3\xa4sent\xc3\xa4 Argentiinan laivastosta, jotka olivat matkustaneet Argentiinasta Bahia Suen Sucesolla, nousivat alukseen tutustuakseen alukseen ja sen j\xc3\xa4rjestelmiin. Aluksella nostettiin ensimm\xc3\xa4isen kerran Argentiinan lippu 4. marraskuuta ja se purjehti 8. joulukuuta 1959 Portsmouthista koeajoihin ja kaksi p\xc3\xa4iv\xc3\xa4\xc3\xa4 my\xc3\xb6hemmin se aloitti purjehduksen Buenos Airesiin._NEWLINE_Argentiinan laivaston ilmavoimat aloittivat 8. kes\xc3\xa4kuuta 1959 operoinnin aluksella siten jo ennen aluksen palvelukseen ottoa 8. hein\xc3\xa4kuuta. Aluksi laivue koostui vanhoista Yhdysvaltain laivaston F4U-5 ja F4U-5N Corsair h\xc3\xa4vitt\xc3\xa4jist\xc3\xa4. Lokin siipinen koneita ensin t\xc3\xa4ydennettiin ja sitten ne korvattiin kuudella S2F-1 Trackerill\xc3\xa4 ja muutamalla Yhdysvalloista hankitulla HSS-1 kuljetushelikopterilla. Corsairit poistuivat palveluksesta vuoden 1965 lopulla, jolloin maa oli viimeinen koneita edelleen k\xc3\xa4ytt\xc3\xa4nyt._NEWLINE_Laivaston ilmavoimilla oli my\xc3\xb6s F9F-2 Panther ja F9F-8T Cougar koneita, mutta aluksen katapultti oli riitt\xc3\xa4m\xc3\xa4t\xc3\xb6n koneiden ilmaan saattamiseen. Yksi F9F-2 kone laskeutui alukselle, mutta se nostettiin nosturilla pois alukselta ja siirrettiin maihin._NEWLINE_Kun Argentiinan laivasto otti 1969 palvelukeen uuden lentotukialuksen Veinticinco de Mayo, Independencia siirrettiin reserviin. Alus romutettiin maaliskuussa 1971.'